[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000005", "text": "Dod o hyd i Gwrs"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000010", "text": "Llefydd i Fwyta ac Yfed"}, {"text_idx": "#000015", "text": "Dyfed MorganMae gwaith ymchwil marchnata diweddar wedi dangos fod y nifer o ddiod alcohol sydd yn cael ei yfed ym Mhrydain wedi gostwng o 18% ers 2004. Yn gyffredinol mae\u2019r sector bragu wedi gweld gostwng ar y cyfan, ond o fewn y sector cwrw crefft /bragdai bychan mae tyfiant iach wedi ei nodi pob blwyddyn gan y Society of Independent Brewers."}, {"text_idx": "#000016", "text": "Mae mwy o fragdai wedi eu sefydlu dros y cyfnod diweddar nac unrhyw amser ers 70 mlynedd, sef dros 1800 ym Mhrydain hyd at 2015 a \u2018does dim arwydd bod y twf yma yn y sector yn arafu na\u2019r galwad am y cwrw lleol yn lleihau."}, {"text_idx": "#000017", "text": "Mae ymchwil PhD yn cael ei gynnal ar gynaliadwyedd ar gwrw crefft yng Nghymru yn yr Ysgol Amgylchedd Adnoddau Naturiol a Daearyddiaeth ym Mhrifysgol Bangor. Bydd y gwaith yn seiliedig ar wybodaeth o fragdai bychan ar draws Cymru gyfan ac mae wedi cael ei ariannu trwy gynllun KESS2."}, {"text_idx": "#000018", "text": "Penodwyd Dyfed Morgan sydd yn wreiddiol o Gricieth yn ddiweddar trwy bartneriaeth ariannu ar gyfer yr ymchwil gyda Llywodraeth Cymru (Bwyd a Diod) a bragdai bychan lleol."}, {"text_idx": "#000020", "text": "\u201cRwy\u2019n falch iawn o gael y cyfle i aros yn y maes bragu, a bydd y gwaith ymchwil newydd yma yn edrych ar o\u0302l traed amgylcheddol bragdai yng Nghymru a hefyd yn dadansoddi\u2019r manteision i\u2019r economi ardal leol sy\u2019n cael ei greu gan y bragdai lleol. Mae\u2019r prosiect yn un Gymru gyfan ac yr wyf yn awyddus i gysylltu a\u0302 bragwyr o bob ardal. Hyd yn hyn, mae\u2019r ymateb wedi bod yn bositif iawn hefo llawer o fragwyr a\u0302 diddordeb yn eu mesuriad amgylcheddol. Nid yn unig y bydd y canlyniadau yn ddifyr o safbwynt academaidd, ond bydd hefyd yn ddefnyddiol oherwydd bydd modd dangos cyfleoedd i\u2019r bragdai arbed arian.\u201d"}, {"text_idx": "#000021", "text": "Mae\u2019r prosiect yn cael ei gyd-arolygu gan Dr Eifiona Thomas Lane a Dr David Styles ym Mhrifysgol Bangor. Meddai Dr Lane: \u201cYn y prosiect ymchwil gweithredol yma sydd yn dibynnu ar bartneriaeth gyda chwmni\u0308au lleol, byddem yn defnyddio\u2019r wybodaeth bydd yn cael ei rannu gan y bragwyr i gefnogi cynhyrchu mwy cynaliadwy ac felly mwy cystadleuol. Oherwydd hyn mae\u2019r ymchwil yma yn arloesol ac yn eithaf cynhyrfus o ystyried y gwahaniaeth y gall ei wneud i fragwyr crefft Cymru a\u2019r sector fragu ehangach. Rwyf yn edrych ymlaen yn fawr iawn at gydweithio a\u2019r bragwyr unigryw sydd gennym ar draws Cymru a hefyd gyda\u2019r gymuned cwrw crefft yn fwy byd eang.\u201d"}, {"text_idx": "#000023", "text": "Dyddiad cyhoeddi: 12 Rhagfyr 2017"}]